
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 9 

30 Ιανουάριου 2001 


ΝΟΜΟΣ ΥΠΆΡΙΘ. 2880 

Πρόγραμμα «ΠΟΛΙΤΕΙΑ» για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

1. Για τη διαρκή βελτίωση της Δημόσιας Διοίκησης με 
την εισαγωγή νέων μεθόδων λειτουργίας, την αξιοποίηση 
νέων τεχνολογιών και την επιμόρφωση και βέλτιστη χρή¬ 
ση του ανθρώπινου δυναμικού της, εκπονείται κάθε τρία 
(3) χρόνια από το Υπουργείο Εσωτερικών, Δημόσιας Διοί¬ 
κησης και Αποκέντρωσης, το Εθνικό Σχέδιο Δράσεων για 
τη Δημόσια Διοίκηση (Πρόγραμμα "ΠΟΛΙΤΕΙΑ"). 

2. Το Πρόγραμμα "ΠΟΛΙΤΕΙΑ" εγκρίνεται με απόφαση 
του Υπουργικού Συμβουλίου, ύστερα από εισήγηση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και γνώμη του Εθνικού Συμβουλίου Διοικητικής 
Μεταρρύθμισης, και διαρθρώνεται ενδεικτικά σε πέντε υ¬ 
ποπρογράμματα: 

α) Υποπρόγραμμα, για τη βελτίωση και την αξιοποίηση 
του ανθρώπινου δυναμικού, στο οποίο περιλαμβάνονται 
μέτρα όπως η βελτίωση της αναλογίας των πτυχιούχων υ¬ 
παλλήλων στη σύνθεση της δημόσιας υπηρεσίας, η περι¬ 
γραφή θέσεων εργασίας με αυξημένα προσόντα, η εφαρ¬ 
μογή μεθόδων αξιολόγησης, η παροχή κινήτρων αποδο- 
τικότητας, η εκπαίδευση και κατάρτιση των υπαλλήλων. 

β) Υποπρόγραμμα, για την επέκταση της χρήσης νέων 
τεχνολογιών και τη βελτίωση των υποδομών, στο οποίο 
περιλαμβάνονται μέτρα όπως η εισαγωγή της χρήσης δι¬ 
κτύων, η βελτίωση ή ανανέωση του πληροφοριακού εξο¬ 
πλισμού και η βελτίωση των κτιριακών υποδομών. 

γ) Υποπρόγραμμα, για την αναπροσαρμογή και βελτίω¬ 
ση των διοικητικών λειτουργιών και μεθόδων, στο οποίο 
περιλαμβάνονται μέτρα όπως: ο έλεγχος των παραγόμε- 
νων αποτελεσμάτων, η κωδικοποίηση και απλούστευση 
της νομοθεσίας, η βελτίωση της διαδικασίας λήψεως των 
αποφάσεων, η διοικητική αναδιάρθρωση. 

δ) Υποπρόγραμμα, για τη βελτίωση των σχέσεων της Δι¬ 
οίκησης με τον πολίτη, στο οποίο περιλαμβάνονται μέτρα 
όπως η διαφάνεια στη διοικητική δράση, η διευκρίνιση αρ¬ 


μοδιοτήτων, η ενίσχυση της πληροφόρησης των πολιτών, 
η ποιότητα των παρεχόμενων υπηρεσιών. 

ε) Υποπρόγραμμα, για την παροχή τεχνικής βοήθειας 
στους φορείς πραγματοποίησης των έργων και των ενερ¬ 
γειών, στο οποίο περιλαμβάνονται μέτρα όπως η εκπόνη¬ 
ση μελετών και η ανάθεση της διαχείρισης ή της αξιολό¬ 
γησής τους. 

3. Το Πρόγραμμα "ΠΟΛΙΤΕΙΑ" εξειδικεύεται, μετά την έ¬ 
γκρισή του, σε Κεντρικά Επιχειρησιακά Προγράμματα και 
Περιφερειακά Επιχειρησιακά Προγράμματα. 

4. Τα Κεντρικά Επιχειρησιακά Προγράμματα αποτελούν 
την, κατά Υπουργείο και τους εποπτευόμενους από αυτό 
φορείς ή και κατά νομικό πρόσωπο δημοσίου δικαίου 
(Ν.Π.Δ.Δ.), εξειδίκευση των στόχων των υποπρογραμμά¬ 
των και των μέτρων του Προγράμματος "ΠΟΛΙΤΕΙΑ", εκ¬ 
πονούνται από το αρμόδιο Υπουργείο ή Ν.Π.Δ.Δ. και ε- 
γκρίνονται με κοινή απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης και του 
αρμόδιου Υπουργού. 

5. Τα Περιφερειακά Επιχειρησιακά Προγράμματα απο¬ 
τελούν την, κατά Περιφέρεια και τους υπαγόμενους σε 
αυτήν Ο.Τ.Α. α' και β' βαθμίδας, εξειδίκευση των στόχων 
των υποπρογραμμάτων και των μέτρων του Προγράμμα¬ 
τος "ΠΟΛΙΤΕΙΑ", εκπονούνται από την αρμόδια Περιφέ¬ 
ρεια και εγκρίνονται με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης μετά από ει¬ 
σήγηση του Γενικού Γραμματέα Περιφέρειας και γνώμη 
του Περιφερειακού Συμβουλίου. 

6. Στα Κεντρικά και Περιφερειακά Επιχειρησιακά Προ¬ 
γράμματα περιλαμβάνονται και όλα τα μέτρα ή και τα έρ¬ 
γα και οι ενέργειες, που αφορούν τον εκσυγχρονισμό της 
Δημόσιας Διοίκησης και έχουν προγραμματιστεί να εκτε- 
λεστούν ή εκτελούνται, ανεξαρτήτως αν χρηματοδοτού¬ 
νται από τους πόρους που προβλέπονται στο άρθρο 3. 

7. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εθνικής Οικονο¬ 
μίας και Οικονομικών, που εκδίδεται ύστερα από εισήγη¬ 
ση της Κεντρικής Επιτροπής Παρακολούθησης του επό¬ 
μενου άρθρου, κατανέμονται οι πόροι του άρθρου 3 στα 
Κεντρικά και Περιφερειακά Επιχειρησιακά Προγράμμα¬ 
τα, ανά υποπρόγραμμα και μέτρο. 

8. Η ένταξη των έργων και των ενεργειών στα μέτρα των 
εγκεκριμένων Κεντρικών και Περιφερειακών Επιχειρησια¬ 
κών Προγραμμάτων διενεργείται με απόφαση της οικείας 

Επιτροπής Παρακολούθησης του επόμενου άρθρου. Με 
την απόφαση ένταξης ορίζεται ο φορέας πραγματοποίη¬ 
σης, το ύψος της χρηματοδότησης, το χρονοδιάγραμμα 
ολοκλήρωσης του έργου ή της ενέργειας και οι όροι υπό 
τους οποίους διενεργείται η ένταξη. 

Άρθρο 2 

1. Στο Υπουργείο Εσωτερικών, Δημόσιας Διοίκησης και 
Αποκέντρωσης, με απόφαση του Υπουργού Εσωτερικών, 
Δημόσιας Διοίκησης και Αποκέντρωσης, συγκροτείται Κε¬ 
ντρική Επιτροπή Παρακολούθησης του Προγράμματος 
"ΠΟΛΙΤΕΙΑ 11 , που αποτελείται από τον Υπουργό Εσωτερι¬ 
κών, Δημόσιας Διοίκησης και Αποκέντρωσης ή τον οριζό¬ 
μενο με απόφασή του αναπληρωτή του, ως Πρόεδρο, και 
τους Προέδρους των Επιτροπών Παρακολούθησης των 
Κεντρικών και Περιφερειακών Επιχειρησιακών Προγραμ¬ 
μάτων, καθώς και έναν εκπρόσωπο της Α.Δ.Ε.Δ.Υ. ως μέλη. 

2. Η Κεντρική Επιτροπή Παρακολούθησης είναι αρμό¬ 
δια για την παρακολούθηση και τον έλεγχο της εκτέλεσης 
και εφαρμογής των Κεντρικών και Περιφερειακών Επιχει¬ 
ρησιακών Προγραμμάτων. 

3. Η Κεντρική Επιτροπή Παρακολούθησης υποβοηθεί- 
ται στο έργο της από τη Γραμματεία του Προγράμματος, 
η οποία συστήνεται με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης και υπάγε¬ 
ται απευθείας στον Γενικό Γραμματέα Δημόσιας Διοίκη¬ 
σης και Αποκέντρωσης. Με όμοια απόφαση καθορίζεται η 
διάρθρωση της Γραμματείας και ρυθμίζεται κάθε σχετικό 
θέμα για τη λειτουργία της. Για τη στελέχωση της Γραμ¬ 
ματείας, τον ορισμό Προϊσταμένων της και την αμοιβή 
του προσωπικού της εφαρμόζονται αναλόγως οι διατά¬ 
ξεις των παραγράφων 2 έως και 7 του άρθρου 7 του ν. 
2860/2000 (ΦΕΚ251 Α'). Αντί των κοινών αποφάσεων που 
προβλέπονταιστηνπαρ. 2του άρθρου 7του ανωτέρω νό¬ 
μου, εκδίδεται απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης. Αντί της προβλεπό- 
μενης από την παρ. 7 του άρθρου 7 του ανωτέρω νόμου 
κοινής απόφασης των Υπουργών Εθνικής Οικονομίας και 
Οικονομικών, εκδίδεται κοινή απόφαση των Υπουργών Ε¬ 
σωτερικών, Δημόσιας Διοίκησης και Αποκέντρωσης και 
Οικονομικών. 

4. Για κάθε Κεντρικό ή Περιφερειακό Επιχειρησιακό 
Πρόγραμμα συγκροτείται, με απόφαση του οικείου Υ¬ 
πουργού ή Γενικού Γραμματέα Περιφέρειας, αντίστοιχα, 
Επιτροπή Παρακολούθησης του Προγράμματος. Η Επι¬ 
τροπή Παρακολούθησης είναι αρμόδια για την ένταξη και 
απένταξη των έργων ή ενεργειών που χρηματοδοτούνται 
από το Πρόγραμμα στα μέτρατου Προγράμματος και πα¬ 
ρακολουθεί και ελέγχειτην εκτέλεση και ολοκλήρωση του 
οικείου Επιχειρησιακού Προγράμματος. Για τη συγκρό¬ 
τηση της Επιτροπής και την αμοιβή των μελών της εφαρ¬ 
μόζονται οι διατάξεις της παρ. 18 του άρθρου 18 του ν. 
2503/1997 (ΦΕΚ107Α'). 

Άρθρο 3 

Πόροι του Προγράμματος "ΠΟΛΙΤΕΙΑ" είναι: 

α) Τακτικοί πόροι από τον Κρατικό Προϋπολογισμό που 
εγγράφονται κάθε έτος υπέρ του Υπουργείου Εσωτερι¬ 
κών, Δημόσιας Διοίκησης και Αποκέντρωσης ειδικά για το 
πρόγραμμα "ΠΟΛΙΤΕΙΑ". 

β) Ποσοστό πενήντα τοις εκατό (50%) του καθαρού ε¬ 
τήσιου οικονομικού αποτελέσματος των Περιφερειακών 
Ταμείων Ανάπτυξης, το οποίο διατίθεται αποκλειστικά για 


έργα ή ενέργειες του Προγράμματος "ΠΟΛΙΤΕΙΑ" της α¬ 
ντίστοιχης Περιφέρειας που εντάσσονται στο οικείο Πε¬ 
ριφερειακό Επιχειρησιακό Πρόγραμμα. 

γ) Χρηματοδότηση από το Πρόγραμμα Δημοσίων Επεν¬ 
δύσεων. 

Άρθρο 4 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης, Εθνικής Οικονομίας 
και Οικονομικών, που δημοσιεύεται στην Εφημερίδα της 
Κυβερνήσεως, θεσπίζεται ο Κανονισμός Εφαρμογής του 
Προγράμματος "ΠΟΛΙΤΕΙΑ". 

Με τον Κανονισμό καθορίζονται: 

α) Η διαδικασία, ο τρόπος και ο χρόνος κατάρτισης του 
Προγράμματος, καθώς και των Κεντρικών και Περιφερει¬ 
ακών Επιχειρησιακών Προγραμμάτων. 

β) Η διαδικασία μεταφοράς και ο τρόπος εγγραφής των 
πιστώσεων στο Υπουργείο Εσωτερικών, Δημόσιας Διοί¬ 
κησης και Αποκέντρωσης, καθώς και η διαδικασία και τα 
απαιτούμενα δικαιολογητικά για τη μεταφορά των πιστώ¬ 
σεων στα Υπουργεία και τις Περιφέρειες, καθώς και τα α- 
παιτούμενα δικαιολογητικά και η διαδικασία για τη μετα¬ 
φορά των χρηματοδοτήσεων προς τους φορείς που 
πραγματοποιούν τα έργα ή τις ενέργειες. 

γ) Τα κριτήρια και η διαδικασία ένταξης των έργων ή των 
ενεργειών στα Κεντρικά και Περιφερειακά Επιχειρησιακά 
Προγράμματα και οι δαπάνες που χρηματοδοτούνται (ε¬ 
πιλέξιμες). 

δ) Τα όργανα για τη διαχείριση, τον έλεγχο και την εκτέ¬ 
λεση των Κεντρικών και Περιφερειακών Επιχειρησιακών 
Προγραμμάτων. 

ε) Ο τρόπος λειτουργίας της Κεντρικής Επιτροπής Πα¬ 
ρακολούθησης και οι αρμοδιότητες και τα καθήκοντα της 
Γ ραμματείας. 

στ) Ο τρόπος λειτουργίας των Επιτροπών Παρακολού¬ 
θησης, τα καθήκοντα και οι υποχρεώσεις των μελών τους 
και κάθε θέμα σχετικό με την εφαρμογή των διατάξεων 
του παρόντος άρθρου. 

Άρθρο 5 

1. Το ποσοστό από εννέα τοις εκατό (9%) της παραγρά¬ 
φου 15 του άρθρου 2 του ν. 2349/1995 (ΦΕΚ 224 Α') αυ¬ 
ξάνεται σε είκοσι πέντε τοις εκατό (25%). 

2. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομικών κα¬ 
θορίζονται οι δικαιούχοι του προϊόντος της αυξήσεως 
της προηγούμενης παραγράφου, το ύψος της ειδικής 
πρόσθετης αμοιβής, ο τρόπος καταβολής του και κάθε 
άλλη αναγκαία λεπτομέρεια για την εφαρμογή της πα¬ 
ρούσας παραγράφου. 

3. Το πρώτο εδάφιο της παρ. 3 του άρθρου 25 του ν. 
2819/2000 (ΦΕΚ84Α') και η παρ. 6 του άρθρου 14 του ν. 
2238/1994, όπως προστέθηκε με την παρ. 10 του άρθρου 
10 του ν. 2459/1997 (ΦΕΚ 17 Α'), εφαρμόζονται αναλόγως 
για τις αποφάσεις που εκδίδονται κατ’ εξουσιοδότηση 
της προηγούμενης παραγράφου και για τα ποσά που χο¬ 
ρηγούνται δυνάμει των διατάξεων αυτών. 

Οι σχετικές πιστώσεις εγγράφονται στους προϋπολογι¬ 
σμούς των φορέων του Υπουργείου Εσωτερικών, Δημό¬ 
σιας Διοίκησης και Αποκέντρωσης και τακτοποιούνται α¬ 
πολογιστικούς από τα έσοδα της παραγράφου 1 του πα¬ 
ρόντος. 

Άρθρο 6 

1. Το δεύτερο εδάφιο της παραγράφου 3 του άρθρου 
16 του ν. 2738/1999 (ΦΕΚ 180 Α') καταργείται. 

2. Όσοι διατέθηκαν από τον πανελλήνιο γραπτό διαγω¬ 
νισμό της 25.1.1995, κατ’ εφαρμογή της παρ. 22 του άρ¬ 
θρου 20 του ν. 2738/1999, σε δημόσιες υπηρεσίες και νο¬ 
μικά πρόσωπα, και δεν ολοκληρώθηκε ο διορισμός τους 
λόγω μη ύπαρξης κενών οργανικών θέσεων, διορίζονται 
σε προσωποπαγή θέση, που συνιστάται με την απόφαση 
διορισμού, και καταλαμβάνουν την πρώτη θέση αντίστοι¬ 
χου κλάδου που θα κενωθεί στον φορέα στον οποίο αρχι¬ 
κά διατέθηκαν, οπότε καταργείται αυτοδικαίως η προσω¬ 
ποπαγής θέση. 

3. α. Προκειμένου για τη σύσταση και συγκρότηση υπη¬ 
ρεσιακών συμβουλίων για τους υπαλλήλους των Περιφε¬ 
ρειών, κατά τα οριζόμενα στις παραγράφους 2 του άρ¬ 
θρου 159 και 2 του άρθρου 161 του υπαλληλικού κώδικα, 
όπως αυτός κυρώθηκε με το ν. 2683/1999 (ΦΕΚ 19 Α'), κα¬ 
θώς και της παρ. 9 του άρθρου δεύτερου του ν. 
2683/1999, αρμόδιος για την έκδοση των σχετικών απο¬ 
φάσεων είναι ο Γενικός Γραμματέας της οικείας Περιφέ¬ 
ρειας. 

β. Η ισχύς του προηγούμενου εδαφίου αρχίζει από την 
έναρξη ισχύος του υπαλληλικού κώδικα (ν.2683/1999). 

4. Στην αρχή της δεύτερης περιόδου της παρ. 6 του άρ¬ 
θρου 6 του ν. 2477/1997 (ΦΕΚ 59 Α'), όπως τροποποιήθη¬ 
κε και ισχύει, προστίθενται οι λέξεις "Στον Προϊστάμενο 
του Σ.Ε.Ε.Δ.Δ.,". 

5. Το προτελευταίο εδάφιο της παρ. 6 του άρθρου 21 
του ν. 2738/1999 αντικαθίσταται ως εξής: 

"Πρόσθετα προσόντα μπορεί επίσης να ορίζονται για 
συγκεκριμένους κλάδους ή ειδικότητες, με τους οικείους 
οργανισμούς ή κανονισμούς ή με την προκήρυξη πλήρω¬ 
σης των θέσεων. Με την προκήρυξη πλήρωσης των θέσε¬ 
ων είναι επίσης δυνατόν να περιορίζονται για θέσεις συ¬ 
γκεκριμένων κλάδων ή ειδικοτήτων, οι τίτλοι σπουδών 
που απαιτούνται σύμφωνα με τα διατάγματα ή τους κα¬ 
νονισμούς ή τους οργανισμούς, σε ορισμένους μόνο τί¬ 
τλους από τους προβλεπόμενους ή να ορίζονται τίτλοι 
σπουδών ως κύριοι ή επικουρικοί." 

6. α.Το εδάφιο δ) της παρ. 2 του άρθρου 163Α του υ¬ 
παλληλικού κώδικα, όπως προστέθηκε με την παρ. 18 του 
άρθρου 15 του ν. 2839/2000 (ΦΕΚ 196 Α'), αντικαθίσταται 
ως εξής: 

"δ) Το Γ ενικό Διευθυντή αρμόδιο για θέματα προσωπικού 
του οικείου Υπουργείου, της Γ ενικής Γ ραμματείας Περιφέ¬ 
ρειας ή Ν.Π.Δ.Δ. όπου υπηρετεί ο πειθαρχικά διωκόμενος 
υπάλληλος και αν δεν υπηρετεί Γενικός Διευθυντής, τον 
αρμόδιο για θέματα προσωπικού Διευθυντή, και". 

β. Στην παρ. 4 του άρθρου 163Ατου υπαλληλικού κώδι¬ 
κα (ν. 2683/1999, ΦΕΚ 19 Α'), στο πρώτο εδάφιο διαγρά¬ 
φονται οι λέξεις "και ε’" και στο τέταρτο εδάφιο μετά τις 
λέξεις "της παρ. 2" προστίθενται οι λέξεις "εφόσον πρό¬ 
κειται να είναι πλήρους και αποκλειστικής απασχόλησης". 

Άρθρο 7 

1. Στην παρ. 4του άρθρου 56του ν. 2218/1994 προστί¬ 
θεται εδάφιο που έχει ως εξής: 

"Οι ανωτέρω αποσπάσεις μπορούν να παρατείνονται 
για ένα έτος μία ή περισσότερες φορές και μέχρι συ- 
μπληρώσεως συνολικού χρόνου απόσπασης στο Περιφε¬ 
ρειακό Ταμείο Ανάπτυξης πέντε ετών." 


2. Στο τέλος της παρ. 4του άρθρου 18του ν. 2539/1997 
προστίθεται εδάφιο ως εξής: 

"Οι μετατάξεις του προσωπικού της παραγράφου 1 του 
παρόντος σε άλλες υπηρεσίες μπορεί να γίνουν και σε 
προσωποπαγείς θέσεις σε περίπτωση έλλειψης κενών θέ¬ 
σεων, που συνιστώνται με την πράξη μετάταξης και κα- 
ταργούνται με την καθ’ οιονδήποτε τρόπο αποχώρηση 
του υπαλλήλου. Η απόφαση της μετάταξης εκδίδεται από 
τους αρμόδιους Υπουργούς σε περίπτωση μετάταξης σε 
Υπουργείο, οι περιφερειακές υπηρεσίες του οποίου δεν 
υπάγονται στο Γενικό Γραμματέα Περιφέρειας." 

3. Στο τέλος της παρ. 3 του άρθρου 2 του ν. 1388/1983 
(ΦΕΚ 113 Α'), όπως τροποποιήθηκε και ισχύει, προστίθε¬ 
νται οι λέξεις "ή και από άλλους επιστημονικούς κλάδους, 
εφόσον έχουν ασκήσει διοικητικά καθήκοντα υψηλής ευ¬ 
θύνης." 

4. Οι υπηρεσίες του Ν.Π.Δ.Δ. "Επιτροπή Δημοσίων Κή¬ 
πων και Δενδροστοιχειών" (Εθνικός Κήπος) λειτουργούν 
όλες τις ημέρες του μήνα (και Κυριακές και εξαιρέσιμες), 
για μεν τις ανάγκες φύλαξης του πρασίνου και των εγκα¬ 
ταστάσεων του Εθνικού Κήπου σε εικοσιτετράωρη βάση, 
για δε τις λοιπές λειτουργικές τους ανάγκες, σε δωδεκά- 
ωρη. 

5. Το δεύτερο εδάφιο της παραγράφου 2 του άρθρου 
10 του ν. 1558/1985 "Κυβέρνηση και Κυβερνητικά Όργα¬ 
να" (ΦΕΚ 137 Α') αντικαθίσταται ως εξής: 

"Με όμοια απόφαση η άσκηση της υπό στοιχείο ζ' αρμο¬ 
διότητας μπορεί να ανατεθεί στον Γ ενικό Γ ραμματέα του 
Υπουργικού Συμβουλίου." 

Άρθρο 8 

1. Στην παρ. 10 του άρθρου 21 του ν. 2738/1999 (ΦΕΚ 
180 Α') προστίθεται εδάφιο, που έχει ως εξής: 

"Οι διατάξεις της παρούσας παραγράφου εφαρμόζο¬ 
νται και για την υπηρεσία των υπαλλήλων που έχουν α- 
ποσπασθεί στο Συνήγορο του Πολίτη." 

2. Στην παρ. 3 του άρθρου 5 του ν. 2690/1999 (ΦΕΚ 45 Α') 
μετά τις λέξεις "είναι δυνατόν να δυσχεράνει ουσιωδώςτην 
έρευνα δικαστικών" προστίθεται λέξη "διοικητικών,". 

3. Η διάταξη της παρ. 4 του άρθρου 16 του ν. 2527/1997 
(ΦΕΚ 206 Α') εφαρμόζεται και για τους υπαλλήλους που έ¬ 
χουν με δικαστική απόφαση την επιμέλεια ατόμου με ειδι¬ 
κές ανάγκες, καθώς και για ανάδοχους γονείς, ατόμου με 
ειδικές ανάγκες, για όσο χρόνο διαρκεί η αναδοχή. 

4. Στηνπαρ. 6του άρθρου 18του ν. 2768/1999 (ΦΕΚ273 
Α') προστίθεται εδάφιο, που έχει ως εξής: 

"Για τους υπαγόμενους στις διατάξεις της παρούσας 
παραγράφου απαιτείται η συνδρομή των προβλεπόμενων 
από την κείμενη νομοθεσία προσόντων διορισμού ή πρό¬ 
σληψης, εκτός από το ανώτατο όριο ηλικίας." 

5. Στηνπαρ. 6του άρθρου 1 του ν. 1157/1981 (ΦΕΚ 126 
Α') προστίθεται εδάφιο, που έχει ως εξής: 

"Με όμοια απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης είναι δυνατόν, εφόσον 
καθορίζεται για συγκεκριμένες υπηρεσίες απογευματινή 
εργασία ή εργασία κατά το Σάββατο, να καθορίζονται οι 
καθ’ εβδομάδα ώρες εργασίας των υπαλλήλων που απα¬ 
σχολούνται στις ανωτέρω υπηρεσίες κατά τις απογευμα¬ 
τινές ώρες ή κατά το Σάββατο, σε μικρότερο αριθμό των 
προβλεπομένων γενικώς από τις εκάστοτε ισχύουσες 
διατάξεις για τις ώρες εργασίας των υπαλλήλων του Δη¬ 
μοσίου, των Ο ,Τ. Α. και των λοιπών νομικών προσώπων δη¬ 
μοσίου δικαίου." 

Άρθρο 9 

Ι.α. Η παρ. 2 του άρθρου 223 του π.δ. 410/1995 αντικα¬ 
θίσταται ως εξής: 

"2. Μέσα σε δύο μήνες αφότου παρέλαβε τους λογα¬ 
ριασμούς, η Δημαρχιακή Επιτροπή τους προελέγχει και, 
το αργότερο πέντε ημέρες μετά τη λήξη του διμήνου, υ¬ 
ποβάλλει τον απολογισμό ή, προκειμένου για δήμους οι ο¬ 
ποίοι εφαρμόζουν το κλαδικό λογιστικό σχέδιο δήμων και 
κοινοτήτων, τον ισολογισμό και τα αποτελέσματα χρήσε- 
ως, μαζί με έκθεσή της στο Δημοτικό Συμβούλιο. Ο ισο¬ 
λογισμός και τα αποτελέσματα χρήσεως, πριν την υποβο¬ 
λή τους στο Δημοτικό Συμβούλιο, ελέγχονται από έναν 
Ορκωτό Λογιστή. Το Συμβούλιο μέσα σε προθεσμία δύο 
μηνών αφότου παρέλαβε τον απολογισμό ή τον ισολογι¬ 
σμό καιτα αποτελέσματα χρήσεως και την έκθεση της Δη¬ 
μαρχιακής Επιτροπής αποφασίζει με πράξη του για την έ¬ 
γκριση του απολογισμού ή του ισολογισμού και διατυπώ¬ 
νει τις παρατηρήσεις του σχετικά με αυτόν. 11 

β. Στην παρ. 3 του άρθρου 223 του π.δ. 410/1995 μετά 
τις λέξεις "ο απολογισμός" προστίθενται οι λέξεις "ή ο ι¬ 
σολογισμός". 

2. Το εδάφιο α' της παρ. 3 του άρθρου 228 του π.δ. 
410/1995, όπως προστέθηκε με την παρ. 1 του άρθρου 9 
του ν. 2503/1997, αντικαθίσταται ως εξής: 

"3α. Στους δήμους με πληθυσμό 5.000 κατοίκων και άνω 
συνιστάται με τον οργανισμό εσωτερικής υπηρεσίας ειδι¬ 
κή ταμιακή υπηρεσία." 

3. Στηνπαρ. 7του άρθρου 298του π.δ. 410/1995, όπως 
ισχύει, προστίθεται εδάφιο ως εξής: 

"Οι διατάξεις της παρούσας παραγράφου εφαρμόζο¬ 
νται και για τους δημάρχους που είναι μέλη Δ.Ε.Π. Α.Ε.Ι. 
και Ε.Π. Τ.Ε.Ι., καθώς και αναπληρωτές καθηγητές μέσης 
εκπαίδευσης του άρθρου 138 του ν. 2725/1999." 

4. Η παρ. 7 του άρθρου 298 του π.δ. 410/1995, όπως α- 
ντικαταστάθηκε με το άρθρο 25 του ν. 2738/1999 (ΦΕΚ 
180 Α') και συμπληρώθηκε με την προηγούμενη παρά¬ 
γραφο, ισχύει από 1.1.1999. 

5. Η παρ. 2 του άρθρου 114 του ν. 1892/1990 (ΦΕΚ 101 
Α') αντικαθίσταται ως εξής: 

"2. Ανεγερθείσες ή ανεγειρόμενες οικοδομές, κτίσματα 
και πόσης φύσεως εγκαταστάσεις, στις ανωτέρω εκτά¬ 
σεις, κατεδαφίζονται υποχρεωτικά, κατόπιν αποφάσεως 
του οικείου Γενικού Γραμματέα της Περιφέρειας με τε¬ 
χνική υποστήριξη που διατίθεται και από τεχνική υπηρε¬ 
σία νομαρχιακής αυτοδιοίκησης της οικείας Περιφέρει¬ 
ας, ύστερα από αίτημα του Γενικού Γραμματέα Περιφέ¬ 
ρειας και με τη συνδρομή της αρμόδιας δασικής 
υπηρεσίας." 

6. α. Η κατηγορία Δ'της παρ. 1 του άρθρου 15 του από 
24.9/20.10.1958 βασιλικού διατάγματος "περί κωδικοποι- 
ήσεως εις ενιαίον κείμενον νόμου των ισχυουσών διατά¬ 
ξεων περί των προσόδων των Δήμων και Κοινοτήτων" 
(ΦΕΚ 171 Α'), όπως τροποποιήθηκε και ισχύει, αντικαθί¬ 
σταται ως εξής: 

"Κατηγορία Δ' 

α. Για διαφημίσεις που γίνονται με ημερολόγια, δώρα, έ¬ 
ντυπα, κάθε είδους παραστάσεις ή λέξεις σε αυτοκόλλη¬ 
τα ή είδη με διαφημιστικές παραστάσεις ή λέξεις ή με άλ¬ 
λο παρόμοιο τρόπο, καθώς και για διαφημίσεις που γίνο¬ 
νται από τον αέρα με οποιονδήποτε τρόπο, το τέλος 
ορίζεται σε ποσοστό 2% επί της δαπάνης διαφήμισης. 

Τα ένθετα διαφημιστικά φυλλάδια, που διανέμονται μα¬ 


ζί με τις εφημερίδες και τα περιοδικά, υπόκεινται στο α¬ 
νωτέρω τέλος διαφήμισης. 

β. Η προβολή προϊόντων σε χώρους καταστημάτων, 
που γίνεται είτε με την τοποθέτησή τους σε ειδικά σημεία 
εντός του καταστήματος είτε με έντυπα, δώρα, επιγρα¬ 
φές κάθε είδους είτε με άλλο παρόμοιο τρόπο, θεωρείται 
διαφήμιση και υπόκειται σε τέλος διαφήμισης, βάσει των 
εκδιδομένων από τα καταστήματατιμολογίωνπαροχής υ¬ 
πηρεσιών. Το τέλος υπολογίζεται με συντελεστή 2% επί 
της διαφημιστικής δαπάνης που καταβάλλεται για τις 
πράξεις αυτές. 

Προβολή προϊόντων που εντάσσεται στην παραπάνω 
έννοια της διαφήμισης συνιστούν οι εξής ενέργειες: 

- η ενοικίαση χώρων σε ειδικά ράφια, 

- η τοποθέτηση προϊόντων σε ειδικές προθήκες ή περί¬ 
πτερα, 

- η διανομή δοκιμαστικών προϊόντων, 

- εκδηλώσεις - εκπλήξεις ("Ηαρρθπίπρε") στους χώρους 
του καταστήματος. 

γ. Η απόδοση του τέλους, για όλες τις ενέργειες της κα¬ 
τηγορίας αυτής, γίνεται πάντοτε από τον διαφημιζόμενο, 
μέχρι τη λήξη προθεσμίας υποβολής της δήλωσης φορο¬ 
λογίας εισοδήματος. Η καταβολή πραγματοποιείται σε ο- 
ποιοδήποτε γραφείο του Ταμείου Παρακαταθηκών και 
Δανείων λειτουργεί σε Δημόσια Οικονομική Υπηρεσία 
(Δ.Ο.Υ.) και αποδεικνύεται με την παροχή ανάλογου πα¬ 
ραστατικού στοιχείου (διπλότυπου). Το σύνολο των πο¬ 
σών που εισπράττονται αποτελεί πόρο ειδικού λογαρια¬ 
σμού, που τηρείται στο Ταμείο Παρακαταθηκών και Δα¬ 
νείων και αποδίδεται στους δήμους και κοινότητες. 

Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης, η οποία εκδίδεται ύστερα α¬ 
πό γνώμη της Κ.Ε.Δ.Κ.Ε., καθορίζονται η διαδικασία, ο 
χρόνος, ο τρόπος, τα κριτήρια και κάθε άλλη αναγκαία λε¬ 
πτομέρεια, για την απόδοση των τελών στους Ο.Τ.Α. α' 
βαθμίδας. 

δ. Ως δαπάνη διαφήμισης για τις διαφημίσεις της πα¬ 
ρούσας κατηγορίας είναι το ποσό που καταβάλλεται από 
τον διαφημιζόμενο για τη διενέργεια της διαφήμισης, με 
βάση το φορολογικό στοιχείο που πρέπει να εκδίδεται για 
κάθε περίπτωση. Σε περίπτωση εκπρόθεσμης απόδοσης 
των οφειλόμενών τελών οι σχετικές δαπάνες διαφήμισης 
δεν αναγνωρίζονται ως εκπεστέες από τα ακαθάριστα έ¬ 
σοδα, κατά τις φορολογικές διατάξεις." 

β. Η παρ. 3 του άρθρου 15 του β.δ. 24.9/20.10.1958, ό¬ 
πως τροποποιήθηκε και ισχύει, αντικαθίσταται ως εξής: 

"3. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, ύστερα από γνώμη της Κε¬ 
ντρικής Ένωσης Δήμων και Κοινοτήτων Ελλάδος, το κατά 
κατηγορία και περίπτωση τέλος διαφήμισης της παρ. 1 
μπορεί να αναπροσαρμόζεται κατά το ποσοστό του πλη¬ 
θωρισμού, με τον οποίο έκλεισε το έτος." 

γ. Οι διατάξεις των προηγούμενων εδαφίων ισχύουν α¬ 
πό 1ης Ιανουάριου 2001. 

δ. Το οφειλόμενο τέλος για διαφημίσεις της κατηγορίας 
Δ'της παρ. 1 του άρθρου 15 του β.δ/τος 24.9/20.10.1958 
(ΦΕΚ 171 Α'), όπως τροποποιήθηκε και ισχύει, ανερχόμε- 
νο σε ποσοστό 6% για το χρονικό διάστημα από 23.4.1993 
μέχρι 17.11.1999 και σε ποσοστό 2% για το χρονικό διά¬ 
στημα από 18.11.1999 μέχρι 31.12.2000, καταβάλλεται 
στους δικαιούχους δήμους και κοινότητες, με σχετική δή¬ 
λωση του αντίστοιχου, κατά τις οικείες προβλέψεις, υπό¬ 
χρεου, μέχρι τις 31.12.2001, χωρίς την επιβολή οποιασ- 

δήποτε προσαύξησης ή τυχόν άλλης κύρωσης, περιλαμ¬ 
βανόμενων και των περιπτώσεων για τις οποίες εκκρε- 
μούν σχετικές προσφυγές στα δικαστήρια. 

Άρθρο 10 

1. Στην παρ. 1 του άρθρου 2 του ν. 251/1976 (ΦΕΚ19 
Α') "Περί Οργανισμού Διαχειρίσεως Δημοσίου Υλικού", ό¬ 
πως αντικαταστάθηκε από το άρθρο 13τουν. 1041/1980 
(ΦΕΚ 75 Α') προστίθεται περίπτωση β' ως εξής: 

"β) Στον Ο.Δ.Δ.Υ. ανατίθεται η εκποίηση παντός είδους 
τροχοφόρων οχημάτων, που ανήκουν στην κυριότητα 
Οργανισμών Τοπικής Αυτοδιοίκησης (Ο.Τ.Α.) α' και β' 
βαθμίδας." 

2. α) Μετά την περ. 17 της παρ. ΙΑ του άρθρου 1 του ν. 
2647/1998 (ΦΕΚ 237 Α') "Μεταβίβαση αρμοδιοτήτων στις 
Περιφέρειες και την Αυτοδιοίκηση και άλλες διατάξεις", 
προστίθεται η ακόλουθη περίπτωση 18, και η περίπτωση 
18 αναριθμείται σε 19: 

"18) Η έγκριση κίνησης αυτοκινήτων εκτός των ορίων 
του Νομού για τα αυτοκίνητα γενικά των υπηρεσιών της 
Περιφέρειας που εδρεύουν εντός των ορίων κάθε Νομού, 
κατά τις μη εργάσιμες ημέρες και ώρες, καθώς και κατά 
τις εργάσιμες και μη ημέρες και ώρες για τις υπηρεσίες 
της Περιφέρειας Αττικής {άρθρο 1 παρ. στ' ν.δ. 
2396/1953 (ΦΕΚ 117 Α'), άρθρο 5 παρ. β' εδάφιο α' ν.δ. 
216/1974 (ΦΕΚ 367 Α') και άρθρο 1 παρ. 2 εδάφιο β'του 
π.δ. 347/1986 (ΦΕΚ 154 Α')}". 

β) Οι αρμοδιότητες των περιπτώσεων 10 - 19 της παρ. 
ΙΑτου άρθρου 1 του ν. 2647/1998, όπως τροποποιείται α¬ 
πό το προηγούμενο εδάφιο, ασκούνται από τον Γενικό 
Γραμματέα της Περιφέρειας για όλες τις υπηρεσίες των 
φορέωνπου εδρεύουν εντός των ορίων της Περιφέρειας, 
όπως αυτοί καθορίζονται από την κατ' εξουσιοδότηση της 
παρ. 1 του άρθρου 1 του ν. δ. 2396/1953 εκδιδόμενη 
κ.υ.α.. 

Άρθρο 11 

Το προσωπικό του Οργανισμού Κατά των Ναρκωτικών 
(Ο.ΚΑ.ΝΑ.) και το προσωπικό που απασχολείται στο Ψυ¬ 
χιατρικό Νοσοκομείο Αττικής και στο Ψυχιατρικό Νοσο¬ 
κομείο Θεσσαλονίκης, για τα προγράμματα απεξάρτη¬ 
σης από τα ναρκωτικά και τον αλκοολισμό, προσλαμβά¬ 
νεται με σύμβαση εργασίας αορίστου χρόνου και 
αξιολογείται από ειδική επιτροπή του οικείου φορέα, για 
την απόδοση και το ήθος του, τουλάχιστον μια φορά κά¬ 
θε διετία. Τυχόν αρνητική κρίση αποτελεί λόγο υποχρεω¬ 
τικής καταγγελίας της σύμβασης. Στην περίπτωση αυτή η 
σχέση εργασίας λύεται από την ημέρα κοινοποίησης της 
έγγραφης καταγγελίας. 

Οι διατάξεις των προηγούμενων εδαφίων εφαρμόζο¬ 
νται και για το ήδη υπηρετούν προσωπικό με σύ μβαση ερ¬ 
γασίας αορίστου χρόνου. 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Υγείας και Πρόνοι¬ 
ας καθορίζονται: 

α) το όριο ηλικίας, τα τυπικά και ουσιαστικά προσόντα 
των υποψηφίων, καθώς και τα κωλύματα πρόσληψης, 

β) τα αρμόδια όργανα για την επιλογή του προσωπικού, 
ο τρόπος της δημόσιας ανακοίνωσης των προσλήψεων, 
καθώς και η διαδικασία και η μέθοδος της αξιολόγησης 
για την πρόσληψη των καταλληλότερων υποψηφίων, 

γ) η συγκρότηση των ειδικών επιτροπών αξιολόγησης 
των εργαζομένων στους παραπάνω φορείς με σύμβαση 


εργασίας αορίστου χρόνου, καθώς και τα κριτήρια και ο 
τρόπος αξιολόγησης του προσωπικού αυτού. 

Με την ίδια απόφαση ρυθμίζεται και κάθε αναγκαία λε¬ 
πτομέρεια για την εφαρμογή αυτής της διάταξης. 

Άρθρο 12 

Το άρθρο 26 του π.δ. 410/1995 (ΦΕΚ 231 Α') αντικαθί¬ 
σταται ως εξής: 

"Άρθρο 26 

Παιδικοί και βρεφονηπιακοί σταθμοί 

1. Κρατικοί παιδικοί και βρεφονηπιακοί σταθμοί που ι¬ 
δρύθηκαν σύμφωνα μετις διατάξεις του από 2.11.1935 α¬ 
ναγκαστικού νόμου (ΦΕΚ 527 Α'), από την έναρξη ισχύος 
των διατάξεων του παρόντος άρθρου, υπάγονται στην ε- 
ποπτεία των δήμων και των κοινοτήτων, στη διοικητική πε¬ 
ριφέρεια των οποίων λειτουργούν. Όσοι από τους ανωτέ¬ 
ρω σταθμούς δεν λειτουργούν κατά τον ανωτέρω χρόνο 
και δεν έχουν προσωπικό στον οργανισμό εσωτερικής υ¬ 
πηρεσίας τους, καταργούνται. 

Οι ανωτέρω παιδικοί και βρεφονηπιακοί σταθμοί λει¬ 
τουργούν εφεξής ως δημοτικά και κοινοτικά νομικά πρό¬ 
σωπα δημοσίου δικαίου του άρθρου 203 του π.δ. 410/ 
1995 και διέπονται από τις εκάστοτε ισχύουσες διατάξεις 
για τα νομικά πρόσωπα. 

Με απόφαση του οικείου δημοτικού ή κοινοτικού συμ¬ 
βουλίου, η οποία εκδίδεται με ανάλογη εφαρμογή της 
παρ. 1 του άρθρου 203 του π.δ. 410/1995, προσαρμόζο¬ 
νται οι συστατικές πράξεις των νομικών προσώπων στις 
διατάξεις αυτές. Με όμοιες αποφάσεις των δημοτικών ή 
κοινοτικών συμβουλίων μπορεί να συγχωνεύονται σε ένα 
δημοτικό ή κοινοτικό νομικό πρόσωπο δημοσίου δικαίου, 
περισσότερα από τα ανωτέρω νομικά πρόσωπα. Εάν τα 
δημοτικά ή κοινοτικά συμβούλια δεν προβούν με απόφα¬ 
σή τους στην προσαρμογή, μέσα σε προθεσμία δύο μη¬ 
νών από την έναρξη ισχύος των διατάξεων του παρόντος 
άρθρου, η σχετική πράξη προσαρμογής των συστατικών 
πράξεων, εκδίδεται με μόνη απόφαση του οικείου Γ ενικού 
Γ ραμματέα Περιφέρειας που δημοσιεύεται στην Εφημε¬ 
ρίδα της Κυβερνήσεως. 

2. Από την έναρξη ισχύος των διατάξεων του παρόντος 
άρθρου η κυριότητα και κάθε άλλο εμπράγματο δικαίωμα 
επί κινητών και ακινήτων του Δημοσίου, τα οποία χρησι¬ 
μοποιούνται από τα ανωτέρω νομικά πρόσωπα για την εκ¬ 
πλήρωση του σκοπού τους, μεταβιβάζεται σε αυτά χωρίς 
αντάλλαγμα, με την επιφύλαξη των περί κληρονομιών, 
κληροδοσιών και δωρεών διατάξεων. Σε περίπτωση κα¬ 
τάργησης των νομικών προσώπων εφαρμόζονται αναλό- 
γως οι διατάξεις του άρθρου 201 του π.δ. 410/1995. 

Μέσα σε προθεσμία τριών μηνών από την έναρξη ι¬ 
σχύος των διατάξεων του παρόντος άρθρου, τα όργανα 
διοίκησης των ανωτέρω νομικών προσώπων υποχρεού- 
νται στη διενέργεια απογραφής όλων των κινητών και α¬ 
κινήτων που, κατά τις διατάξεις του προηγούμενου εδα¬ 
φίου, περιέρχονται στην κυριότητα του νομικού προσώ¬ 
που. Η έκθεση απογραφής εγκρίνεται με πράξη του 
Γενικού Γραμματέα Περιφέρειας. Απόσπασμα της εγκε¬ 
κριμένης εκθέσεως που περιγράφει τα αποκτώμενα κατά 
κυριότητα από το νομικό πρόσωπο ακίνητα, καθώς και τα 
λοιπά εμπράγματα δικαιώματα επί ακινήτων, με την περί¬ 
ληψη που προβλέπεται από τις διατάξεις του άρθρου 9 
του β.δ. 533/1963 (ΦΕΚ 147 Α'), καταχωρείταιατελώς στα 

οικεία βιβλία μεταγραφών του αρμόδιου υποθηκοφυλα¬ 
κείου. 

3. Οι οργανικές θέσεις μόνιμου ή με σχέση εργασίας ι¬ 
διωτικού δικαίου αορίστου χρόνου προσωπικού των προ¬ 
σωρινών κλάδων ΠΕ και ΤΕ Νηπιαγωγών και των κλάδων 
ΤΕ Νηπιοβρεφοκόμων και ΔΕ Διοικητικού - Λογιστικού 
ΚΠΣ (Διαχειριστών) του Υπουργείου Υγείας και Πρόνοιας 
καταργούνται. Το προσωπικό που κατέχει τις θέσεις αυ¬ 
τές μετατάσσεται αυτοδικαίως στους παιδικούς και βρε¬ 
φονηπιακούς σταθμούς όπου υπηρετεί, σε αντίστοιχη κε¬ 
νή οργανική θέση και στον αντίστοιχο κλάδο και, αν δεν υ¬ 
πάρχει κενή οργανική θέση ή αντίστοιχος κλάδος, σε 
προσωποπαγή θέση ή και σε προσωρινό κλάδο, που συνι- 
στάται αυτοδίκαια με την έναρξη ισχύος του παρόντος 
άρθρου. Για την κατά νομικό πρόσωπο σύσταση των θέ¬ 
σεων ή και των κλάδων και για την αυτοδίκαιη μετάταξη 
του ανωτέρω προσωπικού, εκδίδεται διαπιστωτική πράξη 
των Υπουργών Εσωτερικών, Δημόσιας Διοίκησης και Α¬ 
ποκέντρωσης και Υγείας και Πρόνοιας, που δημοσιεύεται 
στην Εφημερίδα της Κυβερνήσεως. 

Το υπηρεσιακό καθεστώς του μόνιμου και του με σχέση 
εργασίας ιδιωτικού δικαίου αορίστου χρόνου προσωπι¬ 
κού των ανωτέρω νομικών προσώπων διέπεται από την έ¬ 
ναρξη ισχύος των διατάξεων του παρόντος άρθρου από 
τις διατάξεις του Α' και Γ μέρους του ν. 1188/1981 (ΦΕΚ 
204 Α'). Οι με τις διατάξεις του παρόντος συνιστώμενες 
θέσεις εντάσσονται στους Οργανισμούς Εσωτερικής Υ¬ 
πηρεσίας των ανωτέρω νομικών προσώπων, οι οποίοι εκ- 
δίδονται κατά τα οριζόμενα στην παρ. 3 του άρθρου 198 
του π.δ. 410/1995, μέσα σε προθεσμία έξι μηνών από την 
έναρξη ισχύοςτων διατάξεωντου παρόντος άρθρου. 

Το ανωτέρω προσωπικό εξακολουθεί να διέπεται από 
το ασφαλιστικό καθεστώς κύριας, επικουρικής ασφάλι¬ 
σης και πρόνοιας που είχε πριντην έναρξη ισχύος του πα¬ 
ρόντος άρθρου. 

4. Με την έναρξη ισχύος των διατάξεων του παρόντος 
άρθρου αίρονται οι αποσπάσεις του κάθε κατηγορίας και 
κλάδου προσωπικού των ανωτέρω νομικών προσώπων, 
με εξαίρεση τις αποσπάσεις για λόγους συνυπηρέτησης 
κατά τις διατάξεις των παραγράφων 2 και 3 του άρθρου 7 
του ν. 287/1976, καθώς και τις αποσπάσεις σε παιδικούς 
ή βρεφονηπιακούς σταθμούς, των οποίων η λειτουργία 
άρχισε κατά το έτος 2000 ή μέχρι την έναρξη ισχύος του 
παρόντος. 

5. Με απόφαση των δημοτικών και κοινοτικών συμβου¬ 
λίων, που εγκρίνεται με απόφαση του Γ ενικού Γ ραμματέα 
Περιφέρειας, καθορίζεται κατά τα οριζόμενα στην παρ. 3 
του άρθρου 198 του π.δ. 410/1995, ο κανονισμός λει¬ 
τουργίας των ανωτέρω νομικών προσώπων, με βάση πρό¬ 
τυπο κανονισμό λειτουργίας, που εκδίδεται με κοινή από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Υγείας και Πρόνοιας, ύστερα από 
γνώμη της Κ.Ε.Δ.Κ.Ε. και δημοσιεύεται στην Εφημερίδα 
της Κυβερνήσεως. Μέχρι τη σύνταξη νέων κανονισμών 
λειτουργίας τα ανωτέρω νομικά πρόσωπα εξακολουθούν 
να λειτουργούν σύμφωνα με τους υφιστάμενους κανονι¬ 
σμούς. 

6. Από τις πιστώσεις του άρθρου 25 του ν. 1828/1989 
του προϋπολογισμού του Υπουργείου Εσωτερικών, Δη¬ 
μόσιας Διοίκησης και Αποκέντρωσης, καλύπτονται στο ε¬ 
ξής και οι δαπάνες λειτουργίας και συντήρησης των δη¬ 
μοτικών παιδικών και βρεφονηπιακών σταθμών, καθώς 
και οι δαπάνες μισθοδοσίας του προσωπικού τους. Οι εν 


λόγω πιστώσεις ενισχύονται με τα ποσά που έχουν προ- 
βλεφθεί στον προϋπολογισμό του Υπουργείου Υγείας και 
Πρόνοιας και στους προϋπολογισμούς των Περιφερειών 
για δαπάνες μισθοδοσίας προσωπικού, λειτουργίας και 
συντήρησης των κρατικών παιδικών βρεφονηπιακών 
σταθμών και εκείνων που έχουν ήδη μεταφερθεί στους 
δήμους και τις κοινότητες, σύμφωνα με τις διατάξεις του 
άρθρου 42 του ν. 2218/1994 και του άρθρου 9 του ν. 
2503/1997. 

Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης, που λαμβάνεται μετά από 
γνώμη της Κ.Ε.Δ.Κ.Ε., οι ανωτέρω πιστώσεις κατανέμο- 
νται για την κατ’ έτος υποχρεωτική επιχορήγηση των δή¬ 
μων και κοινοτήτων, στην εποπτεία των οποίων υπήχθη- 
σαν οι πρώην κρατικοί, παιδικοί και βρεφονηπιακοί σταθ¬ 
μοί." 

Άρθρο 13 

1. Η παράγραφος 6 περίπτωση α'του άρθρου 113του ν. 
1892/1990 (ΦΕΚ 101 Α') αντικαθίσταται ως ακολούθως: 

"6. α) Στις πιστώσεις του Υπουργείου Εσωτερικών, Δη¬ 
μόσιας Διοίκησης και Αποκέντρωσης, που εγγράφονται 
στον προϋπολογισμό δημοσίων επενδύσεων σύμφωνα με 
τις διατάξεις του άρθρου 25 του ν. 1828/1989, εγγράφο- 
νται υποχρεωτικά και πιστώσεις για την επισκευή και συ¬ 
ντήρηση των σχολικών κτιρίων. Στον αντίστοιχο κωδικό 
προστίθενται και οι πιστώσεις για την επισκευή και συντή¬ 
ρηση των σχολικών κτιρίων του προϋπολογισμού των δη¬ 
μοσίων επενδύσεων του Υπουργείου Εθνικής Παιδείας 
και Θρησκευμάτων." 

2. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Εθνικής Παιδείας και 
Θρησκευμάτων, μετά από γνώμη του Δ.Σ. της Κεντρικής 
Ένωσης Δήμων και Κοινοτήτων Ελλάδος (Κ.Ε.Δ.Κ.Ε.), κα- 
θορίζονταιτα κριτήρια αξιολόγησης των αναγκών, ειδικό¬ 
τερα θέματα και κάθε αναγκαία λεπτομέρεια για την κα¬ 
τανομή των πιστώσεων που αφορούν επισκευές και συ¬ 
ντήρηση σχολικών κτιρίων στους Ο.Τ.Α. α' βαθμίδας. 

3. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης καθορίζεται ο τρόπος πα¬ 
ρακολούθησης της εκτέλεσης των σχετικών έργων. Με ό¬ 
μοια απόφαση, μετά από γνώμη της Κ.Ε.Δ.Κ.Ε., οι ανωτέ¬ 
ρω πιστώσεις κατανέμονται για την κατ’ έτος χρηματοδό¬ 
τηση των Ο.Τ.Α. α' βαθμίδας. 

Άρθρο 14 

Μετά το άρθρο 26 του π.δ. 410/1995, προστίθεται άρ¬ 
θρο 26Α που έχει ως εξής: 

"Άρθρο 26Α 

Δημοτικοί και κοινοτικοί χώροι άθλησης 

1. Από την έναρξη ισχύος των διατάξεων του παρόντος 
άρθρου τα νομικά πρόσωπα, τα οποία έχουν χαρακτηρι- 
σθεί, με την υπ’ αριθμ. ΣΤ. ΟΙΚ. 19750/7.9.1998 κοινή α¬ 
πόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομικών και Πολιτισμού 
(ΦΕΚ 1042 Β'), ως δημοτικής σημασίας, με εξαίρεση το Ε¬ 
θνικό Αθλητικό Κέντρο Γλυφάδας, το Εθνικό Χιονοδρομι¬ 
κό Κέντρο Σελίου, το Εθνικό Χιονοδρομικό Κέντρο Βασι- 
λίτσας και το Εθνικό Αθλητικό Κέντρο Κέρκυρας, υπάγο¬ 
νται στην εποπτεία των δήμων στη διοικητική περιφέρεια 
των οποίων λειτουργούν. Τα ανωτέρω νομικά πρόσωπα 

λειτουργούν εφεξής ως δημοτικά νομικά πρόσωπα δημο¬ 
σίου δικαίου του άρθρου 203 του π.δ. 410/1995 και διέ- 
πονται από τις εκάστοτε ισχύουσες διατάξεις για τα νομι¬ 
κά πρόσωπα αυτά. Με απόφαση του οικείου δημοτικού 
συμβουλίου, η οποία εκδίδεται με ανάλογη εφαρμογή της 
παρ. 1 του άρθρου 203 του π.δ. 410/1995, προσαρμόζο¬ 
νται οι συστατικές πράξεις των νομικών προσώπων στις 
διατάξεις αυτές. Με όμοιες αποφάσεις των δημοτικών 
συμβουλίων μπορεί να συγχωνεύονται σε ένα δημοτικό 
νομικό πρόσωπο περισσότερα από τα ανωτέρω νομικά 
πρόσωπα. Σε περίπτωση που τα δημοτικά συμβούλια δεν 
προβούν με απόφασή τους στην προσαρμογή, μέσα σε 
προθεσμία δύο μηνών από την έναρξη ισχύος των διατά- 
ξεωντου παρόντος άρθρου, η σχετική πράξη προσαρμο¬ 
γής των συστατικών πράξεων εκδίδεται με μόνη απόφα¬ 
ση του οικείου Γενικού Γραμματέα Περιφέρειας. 

2. Από την έναρξη ισχύος των διατάξεων του παρόντος 
άρθρου, η κυριότητα και κάθε άλλο εμπράγματο δικαίω¬ 
μα επί των κινητών και ακινήτων του Δημοσίου, τα οποία 
χρησιμοποιούνται από τα ανωτέρω νομικά πρόσωπα για 
την εκπλήρωση του σκοπού τους, μεταβιβάζεται χωρίς α¬ 
ντάλλαγμα στα νομικά πρόσωπα, με την επιφύλαξη των 
περί κληρονομιών, κληροδοσιών και δωρεών διατάξεων. 
Σε περίπτωση κατάργησης των νομικών προσώπων ε¬ 
φαρμόζονται αναλόγως οι διατάξεις του άρθρου 201 του 
π.δ. 410/1995. 

Μέσα σε προθεσμία έξι μηνών από την έναρξη ισχύος 
των διατάξεων του παρόντος άρθρου, τα όργανα διοίκη¬ 
σης των ανωτέρω νομικών προσώπων υποχρεούνται στη 
διενέργεια απογραφής όλων των κινητών και ακινήτων 
που, κατά τις διατάξεις του προηγουμένου εδαφίου, πε¬ 
ριέρχονται στην κυριότητα του νομικού προσώπου. Η έκ¬ 
θεση απογραφής εγκρίνεται με πράξη του Γ ενικού Γ ραμ¬ 
ματέα Περιφέρειας. Απόσπασμα της εγκεκριμένης εκθέ- 
σεως, που περιγράφει τα αποκτώμενα κατά κυριότητα 
από το νομικό πρόσωπο ακίνητα, καθώς και τα λοιπά ε¬ 
μπράγματα δικαιώματα επί ακινήτων, με την περίληψη 
που προβλέπεται από τις διατάξεις του άρθρου 9 του β.δ. 
533/1963 (ΦΕΚ 147 Α'), καταχωρείται ατελώς στα οικεία 
βιβλία μεταγραφών του αρμόδιου υποθηκοφυλακείου. 

3. Το υπηρεσιακό καθεστώς του μόνιμου και του με σχέ¬ 
ση εργασίας ιδιωτικού δικαίου αορίστου χρόνου προσω¬ 
πικού των ανωτέρω νομικών προσώπων διέπεται από την 
έναρξη ισχύος των διατάξεων του παρόντος άρθρου από 
τις διατάξεις του Α' και Γ μέρους του ν. 1188/1981 (ΦΕΚ 
204 Α'). Οι ανωτέρω υπάλληλοι καταλαμβάνουν αντίστοι¬ 
χες θέσεις στους Οργανισμούς Εσωτερικής Υπηρεσίας 
των ανωτέρω νομικών προσώπων, οι οποίοι εκδίδονται 
κατά τα οριζόμενα στην παρ. 3 του άρθρου 198 του π.δ. 
410/1995 μέσα σε προθεσμία έξι μηνών από την έναρξη ι¬ 
σχύος των διατάξεων του παρόντος άρθρου. Αν στους 
οργανισμούς αυτούς δεν προβλέπονται αντίστοιχες θέ¬ 
σεις, οι ανωτέρω καταλαμβάνουν συνιστώμενες προσω¬ 
ρινές θέσεις, οι οποίες καταργούνται με την καθ’ οιονδή- 
ποτε τρόπο έξοδό τους από την υπηρεσία. 

Το ανωτέρω προσωπικό εξακολουθεί να διέπεται από 
το ασφαλιστικό καθεστώς κύριας, επικουρικής ασφάλι¬ 
σης και πρόνοιας που είχε πριν την έναρξη ισχύος του πα¬ 
ρόντος άρθρου. 

4. Με την έναρξη ισχύος των διατάξεων του παρόντος 
άρθρου αίρονται οι αποσπάσεις του κάθε κατηγορίας και 
κλάδου προσωπικού των ανωτέρω νομικών προσώπων με 
εξαίρεση τις αποσπάσεις για λόγους συνυπηρέτησης, κα¬ 


τά τις διατάξεις των παραγράφων 2 και 3 του άρθρου 7 
τουν. 287/1976. 

5. Με απόφαση των δημοτικών συμβουλίων που εγκρί- 
νεται με απόφαση του Γενικού Γραμματέα Περιφέρειας, 
καθορίζεται, κατά τα οριζόμενα στην παρ. 3 του άρθρου 
198 του π.δ. 410/1995, ο κανονισμός λειτουργίας των α¬ 
νωτέρω νομικών προσώπων, με βάση πρότυπο κανονισμό 
λειτουργίας, που εκδίδεται με κοινή απόφαση των Υ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης και Πολιτισμού ύστερα από γνώμη της 
Κ.Ε.Δ.Κ.Ε. και δημοσιεύεται στην Εφημερίδα της Κυβερ- 
νήσεως. Μέχρι τη σύνταξη νέων κανονισμών λειτουργίας 
τα ανωτέρω νομικά πρόσωπα εξακολουθούν να λειτουρ¬ 
γούν σύμφωνα με τους υφιστάμενους κανονισμούς. 

6. Από τις πιστώσεις του άρθρου 25 του ν. 1828/1989 
του προϋπολογισμού του Υπουργείου Εσωτερικών, Δη¬ 
μόσιας Διοίκησης και Αποκέντρωσης καλύπτονται στο ε¬ 
ξής και οι δαπάνες λειτουργίας και συντήρησης των ανω¬ 
τέρω νομικών προσώπων, καθώς και οι δαπάνες μισθοδο¬ 
σίας του προσωπικού τους. Οι ανωτέρω πιστώσεις 
ενισχύονται με τα ποσά της επιχορήγησης που έχουν 
προβλεφθεί στον προϋπολογισμό της Γενικής Γραμμα¬ 
τείας Αθλητισμού του Υπουργείου Πολιτισμού για το σκο¬ 
πό αυτόν. Με απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης, μετά από γνώμη 
της Κ.Ε.Δ.Κ.Ε., οι ανωτέρω πιστώσεις κατανέμονται για 
την κατ’ έτος υποχρεωτική επιχορήγηση των δήμων, στην 
εποπτεία των οποίων μεταφέρονται τα νομικά πρόσωπα 
του παρόντος άρθρου." 

Άρθρο 15 

1. Η παράγραφος 1 του άρθρου 13 του ν. 2744/1999 
(ΦΕΚ 222 Ά/25.10.1999), όπως αντικαταστάθηκε στο άρ¬ 
θρο 48 του ν. 2778/1999 (ΦΕΚ 295 Ά/30.12.1999), αντικα¬ 
θίσταται ως εξής: 

"1. Επιτρέπεται η μετάταξη εργαζομένων του Οργανι¬ 
σμού Ανάπτυξης Δυτικής Κρήτης (Ο.Α.ΔΥ.Κ.), που υπη¬ 
ρετούν σε αυτόν κατά τη δημοσίευση του παρόντος νό¬ 
μου, σε υπηρεσίεςτων Νομαρχιακών Αυτοδιοικήσεων Χα¬ 
νιών και Ρεθύμνου, σε υπηρεσίες των Ο.Τ.Α. των Νομών 
Χανίων και Ρεθύμνου, σε υπηρεσίες της Γ.Γ. Περιφέρειας 
Κρήτης, του Ο.Α.Ε.Δ. και του Υπουργείου Δικαιοσύνης 
των Νομών Χανίων και Ρεθύμνου, συμπεριλαμβανομένων 
και των Γ ραμματειώντων Δικαστηρίων, καθώς καιη μετά¬ 
ταξη των εργαζομένων του Οργανισμού Ανάπτυξης Ανα¬ 
τολικής Κρήτης (Ο.ΑΝ.Α.Κ.) που υπηρετούν σε αυτόν κα¬ 
τά τη δημοσίευση του παρόντος νόμου σε υπηρεσίεςτων 
Νομαρχιακών Αυτοδιοικήσεων Ηρακλείου και Λασιθίου 
και σε υπηρεσίες των Ο.Τ.Α. των Νομών Ηρακλείου και 
Λασιθίου." 

2. Η παράγραφος 2 του άρθρου 13 του ν. 2744/1999 
(ΦΕΚ 222 Α'/25.10.1999) αντικαθίσταται ως εξής: 

"2. Το προς μετάταξη προσωπικό καθορίζεται με αιτιο¬ 
λογημένη απόφαση του Δ.Σ. των Οργανισμών. Εξαιρού¬ 
νται και δεν μετατάσσονται όσοι από τους εργαζόμενους: 

α) Πληρούσαν την 31.12.2000 τις προϋποθέσεις πρόω¬ 
ρης συνταξιοδότησης που ορίζονται στις διατάξεις της 
παραγράφου 5 του άρθρου 13 του ν. 2367/1995 (ΦΕΚ 261 
Ά/29.12.1995), οι οποίες εφαρμόζονται ανάλογα για το 
προσωπικό του Ο.Α.ΔΥ.Κ. και του Ο.ΑΝ.Α.Κ.. 

β) Δεν έχουν συμπληρώσει υπηρεσία δύο (2) ετών." 

3. Η παράγραφος 3 του άρθρου 13 του ν. 2744/1999 
(ΦΕΚ 222 Α'/25.10.1999) αντικαθίσταται ως εξής: 

"3. Το υπό μετάταξη προσωπικό, με αίτησή του, επιλέγει 
τη σχέση εργασίας με την οποία επιθυμεί να ασχοληθεί 
στην υπηρεσία υποδοχής. 

Το μετατασσόμενο προσωπικό καταλαμβάνει αντίστοι¬ 
χες θέσεις μόνιμου προσωπικού ή με σχέση εργασίας ι¬ 
διωτικού δικαίου αορίστου χρόνου, κατά περίπτωση, στις 
υπηρεσίες υποδοχής με αιτιολογημένη απόφαση του α¬ 
ντίστοιχου Υπηρεσιακού Συμβουλίου, ύστερα από εκτί¬ 
μηση των υπηρεσιακών αναγκών και αφού έχει προηγηθεί 
η απόφαση του Δ.Σ.του Ο.Α.ΔΥ.Κ. και του Ο.ΑΝ.Α.Κ.. 

Στηνπερίπτωση που ο μετατασσόμενος επιθυμείτη δια¬ 
τήρηση της σχέσης εργασίας ιδιωτικού δικαίου αορίστου 
χρόνου και δεν υπάρχει αντίστοιχη κενή οργανική θέση, η 
μετάταξη γίνεται σε συνιστώμενη με την πράξη μετάτα¬ 
ξης προσωρινή θέση με σχέση εργασίας ιδιωτικού δικαί¬ 
ου αορίστου χρόνου αντίστοιχης ειδικότητας. 11 

4. Η παράγραφος 4 του άρθρου 13 του ν. 2744/1999 
(ΦΕΚ 222 Α'/25.10.1999) αντικαθίσταται ως εξής: 

"4. Η μετάταξη ενεργείται με κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρωσης, 
Οικονομικών και του αρμόδιου κατά περίπτωση Υπουρ¬ 
γού." 

5. Η παράγραφος 7 του άρθρου 13 του ν. 2744/1999 
(ΦΕΚ 222 Α'/25.10.1999) αντικαθίσταται ως εξής: 

"7. Κάθε άλλη λεπτομέρεια για τη διαδικασία και γενικά 
για την εφαρμογή του παρόντος άρθρου ρυθμίζεται με 
κοινή απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης, Οικονομικών και του αρμόδι¬ 
ου κατά περίπτωση Υπουργού." 


Άρθρο 16 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν ορί¬ 
ζεται διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 

Αθήνα, 29 Ιανουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

Π. ΕΥΘΥΜΙΟΥ Α. ΠΑΠΑΔΟΠΟΥΛΟΣ 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Γ. ΦΛΩΡΙΔΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 30 Ιανουάριου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




